**LEHOLA–LEMBITU MÄNGUDE ÕHUPÜSSIST LASKMISE VÕISTLUSE JUHEND 2020

I Eesmärk**

Selgitada välja parimad õhupüssist laskjad Põhja-Sakala valla elanike hulgas individuaalselt.

**II Aeg ja koht**

Võistlus toimub 27. juunil 2020 Suure-Jaani noortekeskuse vabaajaväljakul kell 11.30-14.00.

**III Osavõtjad**

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil. Piirkond võib mängudel osaleda piiramatu arvu võistlejatega.

Iga võistleja vastutab oma tervisliku seisundi eest ise.

**IV Võistluste süsteem**

Võistlused nii naistele kui meestele on individuaalsed. Osavõtjate arv on piiramata. Lastakse õhupüssist (võistleja ei või kasutada oma relva) 10 meetrilt püstiasendist 3 proovilasku + 5 võistluslasku. Üldtabelisse läheb arvesse 2 parema mehe ja 2 naise tulemus.

**V Autasustamine**

Võitjat, II ja III koha saavutanuid autasustatakse medali ja diplomiga.

 **VI Üldist**

Kõik juhendis määratlemata küsimused lahendab peakohtunik kohapeal.